MUNICIPIUL SATU MARE

PRIMARUL MUNICIPIULUI

Nr. 49686 din 23.09.2021

 Kereskényi Gábor, primar al municipiului Satu Mare, în temeiul prevederilor art 136 alin. (1) din Ordonanța de urgență nr.57/2019 privind Codul administrativ, iniţiez proiectul de hotărâre având ca obiect acordarea titlului de ,,Cetăţean de onoare al municipiului Satu Mare“ sportivului *Osváth Richárd*

**REFERAT DE APROBARE:**

Scrima este un sport dificil. Pentru a ajunge un campion, ai nevoie de mii de ore de antrenament, repetarea la infinit a acelorași mișcări.

Maradona este cel mai mare fotbalist din toate timpurile. Pentru că a avut un talent imens. La scrimă, talentul este esențial, dar contează doar în proporție de 5%. Restul e muncă!

Înmulțiți cât trebuie să muncească un campion olimpic la scrimă cu 100. Atât trebuie să muncească un campion paralympic.

Osváth Richárd este un mare campion. Doar când mă gândesc la ce a realizat în cariera lui sportivă, mă ridic în picioare și îl aplaud.

Iubea scrima. După nefericitul accident, le-a spus doctorilor: „Faceți ceva să mă pot întoarce la scrimă!” Nu doar că s-a întors la sport, dar a câștigat medalii la Jocurile Paralimpice.

**Titluri obținute la competițiile sportive paralimpice:**

* ***2012, Londra*** - Locul III individual floretă
* ***2016, Rio de Janeiro*** - Locul II, individual floretă

* ***2020, Tokyo***-Locul II, individual floretă

**Campionate Mondiale**:

* ***2013, Budapesta*:** Locul II individual floretă
* ***2017, Roma*:** Locul II, individual floretă

Locul II, individual sabie

**Campionate Europene:**

* ***2011, Sheffield:*** Locul I, individual floretă
* ***2014, Strasbourg***: Locul I, individual floretă

 Locul II, individual sabie

* ***2016, Casele Monferrato*:** Locul II, individual floretă

 Locul III, individual sabie

* ***2018, Terni:*** Locul II, individual sabie

 Locul III, individual floretă

„Noi nu cucerim munți, ci pe noi înșine” - e mott-ul lui preferat. E citatul lui Sir Edmund Hillary, alpinistul care a ajuns primul pe Everest. Și mai spune că „Slăbiciunea ta poate fi lucrul de care poți ajunge să fii cel mai mândru. Poți fi special, iar oamenii trebuie să înțeleagă acest lucru”.

Acesta e Osváth Richárd!

Drept urmare, sunt onorat să propun acordarea titlului de ,, Cetăţean de onoare al municipiului Satu Mare“ sportivului *Osváth* *Richárd.*

Primar al municipiului Satu Mare

Kereskényi Gábor

 Întocmit: Ciprian Fabian